b"\n_START_ARTICLE_\nFilippa Maude av Toulouse\n_START_SECTION_\nTvilsomt ekteskap med kongen av Aragon\n_START_PARAGRAPH_\nFilippa ble f\xc3\xb8dt en gang rundt 1073 av greve Vilhelm IV av Toulouse, og hans hustru Emma av Mortain. Hun var hans eneste overlevende barn, og var s\xc3\xa5ledes etter lovene i Toulouse ogs\xc3\xa5 hans arving. I 1088 dro Vilhelm p\xc3\xa5 pilegrimsferd til Det hellige land og etterlot sin bror Raymond av Saint-Gilles som regent. F\xc3\xb8r han dro ble det hevdet at han ogs\xc3\xa5 giftet sin datter til kongen av Arag\xc3\xb3n for \xc3\xa5 gj\xc3\xb8re henne arvel\xc3\xb8s. Det er imidlertid bevis som indikerer at Sancho var fortsatt gift med sin tidligere hustru p\xc3\xa5 den tiden da han d\xc3\xb8de i 1094._NEWLINE_Filippas tidlig liv, ettersom hun ikke var gift med Sancho Ramirez av Aragon, er da uklart. Det er kjent at hun ikke giftet seg med Vilhelm IX av Aquitaine f\xc3\xb8r i 1094, etter at hennes far var d\xc3\xb8d og etter at hennes onkel hadde etterfulgt som greve av Toulouse. Omstendighetene til hva og hvordan hun levde f\xc3\xb8r sin fars d\xc3\xb8d, omstendighetene til at hun ble gjort arvel\xc3\xb8s, og arrangementet til hennes ekteskap er fortsatt ukjent. De historikere som argumenterer for at hun ble gift med Sancho Ramirez f\xc3\xa5r hennes tilsidesettelse som arving forklart, og mener at da Sancho var d\xc3\xb8d sto hun fritt til \xc3\xa5 gifte seg etter eget valg. Hva som er sikkert er at da grev Vilhelm var d\xc3\xb8d ble hennes rettslige krav oversett og hennes onkel ble Raymond ble den neste greve av Toulouse. Filippa ble deretter gift med hertug Vilhelm IX av Aquitaine, noe som var et godt valg av ektefelle grunnet hans tallrike fortjenester: han var en flott mann som var dyktig i \xc3\xa5 smigre en kvinne, en av de fremste hertugene i Europa, i stand til \xc3\xa5 gi henne det opph\xc3\xb8yde liv som hun antagelig mente at hun hadde krav p\xc3\xa5, og hans rike l\xc3\xa5 ogs\xc3\xa5 beleilig ved siden av Toulouse, noe som ville gj\xc3\xb8re det lettere for henne \xc3\xa5 ta tilbake Toulouse, noe hertugen ogs\xc3\xa5 lovte \xc3\xa5 gj\xc3\xb8re for henne. Hvorfor hun fikk tillatelse til \xc3\xa5 gifte seg med slik farlig mann eller om Raymond i det hele tatt hadde et valg i saken er fortsatt ukjent. Se nederst for en mulig \xc3\xa5rsak til forvirringen.\n_START_SECTION_\nGift med Vilhelm IX av Aquitaine\n_START_PARAGRAPH_\nDa Raymond IV av Toulouse dro av sted med det f\xc3\xb8rste korstoget h\xc3\xb8sten 1096 etterlot han sin s\xc3\xb8nn Bertrand til \xc3\xa5 styre over grevskapet. Imidlertid marsjerte Vilhelm IX og Filippa v\xc3\xa5ren 1098 inn i byen Toulouse og tok kontroll uten at et eneste liv gikk tapt. I det neste \xc3\xa5ret f\xc3\xb8dt hun sitt f\xc3\xb8rste barn i byen, Vilhelm Toulousain, den kommende hertug Vilhelm X av Aquitaine._NEWLINE_Filippa ble derimot forskrekket da hennes ektemann pantsatte Toulouse til hennes fetter Bertrand for en stor sum penger som hertugen benyttet for \xc3\xa5 dra p\xc3\xa5 korstog selv. Filippa ble fjernet fra sitt hjem, og sent til ektemannens hovedstad Poitiers hvor hun styrte Aquitaine p\xc3\xa5 vegne av sin ektemann mens han var frav\xc3\xa6rende._NEWLINE_Etter at Vilhelm IX kom tilbake fra Midt\xc3\xb8sten levde de for en tid tilfreds med hverandre og frambrakte ytterligere fem d\xc3\xb8tre og en s\xc3\xb8nn, Raymond av Poitiers, den framtidige hersker av fyrsted\xc3\xb8mmet Antionkia. Over tid synes det som om hun hadde mindre sans for hertugen som trubadur og sanger hvor han blant annet skr\xc3\xb8t av sin manndom og seksuelle erobringer. Hun konsentrerte seg heller om religion, s\xc3\xa6rlig Fontevraud-klosteret som hun st\xc3\xb8ttet \xc3\xb8konomisk. Hun lyttet ogs\xc3\xa5 til prekningene til Fontevraults grunnlegger, Robert av Arbrissel, som l\xc3\xa6rte om kvinners overlegenhet over menn. Hennes tiltrekning til denne l\xc3\xa6ren ble betraktet som forn\xc3\xa6rmende av mange menn, og kombinert med Vilhelm IXs \xc3\xb8kende misn\xc3\xb8ye med henne, og kanskje ogs\xc3\xa5 det syn som han hevdet i en av sine sanger, at klosteret var fylt opp med prostituerte, f\xc3\xb8rte til splid i ekteskapet._NEWLINE_Toulouse ble vunnet tilbake av Vilhelm IX for sin hustru i 1113, etter at Bertrand d\xc3\xb8de i Syria i 1112. Hans arving var hans halvbror, den ni \xc3\xa5r gamle Alfonso Jordan, som Vilhelm IX rimeligvis ikke fikk motstand fra. Fra 1114 tilbrakte Filippa det mest av sin tid som hersker i Toulouse. Etter sigende var hun sv\xc3\xa6rt misforn\xc3\xb8yd da hun kom tilbake Poitiers fra Toulouse og oppdaget at hennes ektemann hadde flyttet sin elskerinne Dangereuse de L' Isle Bouchard inn i hennes palass. Filippa appellerte til venner og til kirken for \xc3\xa5 st\xc3\xb8tte til \xc3\xa5 f\xc3\xa5 elskerinnen kastet ut, men forgjeves \xe2\x80\x93 ingen kunne eller v\xc3\xa5get \xc3\xa5 overtale hertugen om \xc3\xa5 oppgi sin elskerinne.\n_START_SECTION_\nKrenket\n_START_PARAGRAPH_\nI 1116 dro en ydmyket Filippa av sted, fort\xc3\xb8rnet av hennes ektemanns m\xc3\xa5te \xc3\xa5 behandle henne p\xc3\xa5 etter deres samliv i s\xc3\xa5 mange \xc3\xa5r. Hun forlot hoffet og s\xc3\xb8kte tilflukt i Fontevraud-klosteret. Av skjebnens omstendigheter ble hun her en n\xc3\xa6r venn av Vilhelm IXs f\xc3\xb8rste ektefelle, Ermengarde av Anjou, og de tilbrakte mye tid sammen hvor de samtalte om Vilhelm IXs mangler. Til tross for Filippas hengivenhet til klosteret og dets idealer fant hun lite fred der, b\xc3\xa5de rasende og krenket over at hennes ektemann hadde vraktet henne for en gift kvinne som var tatt fra sin ektefelle, Aimery I av Ch\xc3\xa2tellerault. Hun d\xc3\xb8de av ukjente grunner ved klosteret den 28. november 1118, overlevd av Vilhelm, hans elskerinne Dangereuse, og Ermengarde som kort tid senere fors\xc3\xb8kte \xc3\xa5 hevne Filippa ved \xc3\xa5 f\xc3\xa5 Dangereuse forvist fra Aquitaine, blant annet ved \xc3\xa5 henvende seg til paven, men sluttligen forgjeves._NEWLINE_En mulig \xc3\xa5rsak til forvirringen med om Filippa var gift i Arag\xc3\xb3n kan muligens skyldes at andre kvinner fra Aquitaine ble giftet bort til fyrstehus i Spania p\xc3\xa5 omtrentlig samme tidspunkt. Hennes ektemann Vilhelm IX hadde to s\xc3\xb8stre med samme navn (og forskjellige m\xc3\xb8dre), Agnes av Aquitaine (d\xc3\xb8d 1097) som ble gift med Peter I av Aragon; og Agnes av Poitou (d\xc3\xb8d 1078) som ble gift med Alfons VI av Castilla, og hun hadde selv en datter, ogs\xc3\xa5 kalt Agnes av Poitiers (d\xc3\xb8d 1159), som ble gift med kong Ramiro II av Aragon._NEWLINE_Filippa av Toulouse ble selv bestemor til Eleanora, hertuginne av Aquitaine, dronning av henholdsvis Frankrike og England."